
REGULAMENTUL CAMPIONATULUI JUDEŢEAN DE FOTBAL 
                          – JUNIORI  - U7 - EDIŢIA 2026-2027
Campionatul Judeţean de Fotbal Juniori U7 este o competiţie organizată pentru categoria de vârstă copii născuti după 01.01.2020 şi mai mici. Au drept de joc și fete născute după 01.01.2018.  
Competiția se organizează la nivel judeţean fără finalitate naţională. 
Nu se joacă cu rezultate, nu există echipă campioană sau echipe care retrogradează. Competiția U 7 este categoria cea mai inferioară a campionateleor județene organizate de AJFCS.
Dreptul de joc
Participarea în competiție se face numai pe baza legitimației de joc cu viza medicala si viza anuala de joc aferentă anului competițional emisă de către Compartimentul Competiții AJFCS pentru juniorii născuți U7, insotit de  o copie a certificatul de nastere avizata de către Comisia Competiții.
În situații de caz fortuit, jucătorul poate evolua un singur turneu pe bază de Paşaport (dacă există) sau Carnet de elev (cu fotografie) şi vizat de unitatea școlară insotit de copie a certificatul de nastere avizata de către Comisia Competiții. În această situație jucătorul trebuie să fie legitimat în baza de date a AJF Caraș-Severin.
În cazul cluburilor cu mai multe echipe înscrise în competiție, un jucător care a participat în competiţie pentru o echipă, nu mai are drept de joc la altă echipă, decât dacă a anunțat în prealabil, în scris, cu 48 de ore, Comisia Competiții. 
Un jucător aflat în asemenea situație poate fi ”transferat” la echipa aceluiași club de două ori pe durata campionatului, odată în perioada de toamnă/iarnă și odată pe perioada primăvară/vară.
În acest caz, cluburile cu mai multe echipe vor atașa înaintea campionatului, Lista cu jucători pentru fiecare echipă în parte.
Desfăşurarea competiţiei
• Se joacă sistem turneu ”fiecare cu fiecare”, campionat toamnă/ iarnă  – primăvară/vară turnee, astfel încât fiecare echipă să aibe asigurate în principiu, un număr mininum de 22 de partide disputate.
Fiecare echipă participantă va organiza prin rotație câte un turneu, având responsabilitatea asigurării asistenței medicale și a securității competiției.   
• În zilele de competiţie, în locaţia stabilită, fiecare echipă va juca în principiu câte două-trei jocuri, după caz, (timp de joc 2x10 minute, cu o pauză de maximum 5 minute între reprize). La cerere, echipele înscrise, echipele pot juca și mai multe partide ”fiecare cu fiecare”, în situaţia în care Comisia Competiţii a decis altfel, după consultarea și acceptul echipelor;
• Locaţiile unde se desfăşoară jocurile sunt stabilite de către organizatori, în funcţie de intenţia de organizare a echipelor participante, de condiţiile terenului de joc oferit, dar și de condițiile meteo; 
• În zilele de competiţie, clubul gazdă/organizator asigură (gratuit sau contracost – în situaţia în care nu este proprietarul bazei) terenul de joc, vestiarele şi patru mingi de joc nr. 3.
• Arbitrajul este asigurat pe bază de barem de către fiecare echipă, cu 40 lei/meci (cu transport local inclus). Într-o zi de competiţie, la un loc de desfăşurare (locaţie) este necesar un arbitru per meci. 
Oficialii, arbitrii și observatorii pot beneficia și barem de transport dacă distanța de deplasare de la domiciliul oficialilor la locația turneului este în altă localitate. Clubul organizator este anunțat în prealabil și este obligat să asigure barem de transport  calculat aferent distanței parcurse de oficiali.
* Observatorul partidei poate arbitra meciuri ale juniorilor U7, fără acceptul echipelor, dar numai după informarea obligatorie a celor două echipe.
• Asistența medicală este asigurată de către organizator pe tot parcursul terenului. Pentru disputarea unui joc, organizatorul este obligat să asigure prezența la teren a unui medic sau asistent medical. 
LOTUL DE JUCĂTORI: pentru fiecare echipă este format din:
 U7 – maxim 10 jucători, care vor fi înscrişi pe raportul de joc.
• Se joacă 2x10', cu pauză de 5'.
• Jucători în teren: 3 versus 3;
• Minge de joc: Nr. 3;
• Dimensiune teren: 20m/20m.
• Liniile terenului sau careul se pot marca şi cu jaloane sau cu copete.
• Dimensiuni porţi: 1 metru (mică);
• Terenuri de joc: sală de sport sau tip balon, teren sintetic sau teren cu iarbă/gazon.
REGULAMENTUL SPECIFIC COMPETIŢIEI (Restul conform ROAF - teren mare):
• ‐ Mingile ieșite în afara terenului în out de poartă sau prinse de portar cu mâna (în timpul jocului) vor fi repuse în joc de către portar numai cu mâna. Dacă portarul nu respectă această regulă, arbitrul oprește jocul și dictează repunerea mingii în joc de către portar în mod regușamentar (cu mâna). 
• ‐ Out-ul lateral: mingea se repune în joc doar cu piciorul, cu pasă pe jos (mingea trebuie să fie nemișcată, pe sol în exteriorul terenului, fără să atingă linia de margine, în momentul repunerii) atunci când depășește în totalitate linia de margine pe sol sau în aer. 
• ‐ Nu se joacă cu ofsaid.
• ‐ La loviturile libere şi la corner zidul va fi la 5 metri.
• ‐ Loviturile de pedeapsă se execută din punctul de la 9m cu poarta goală;
• In cazul cartonaselor se aplica principiul eliminarii temporare, astfel:
Cartonaș  galben = 2 minute eliminare pentru jucatorul sanctionat;
Cartonaș roșu – nu există.
• Daca echipa sancționata cu eliminarea jucatorului primeste gol, atunci jucatorul eliminat temporar poate reveni in teren inaintea termenului de suspendare. 
• Echipele vor utiliza doar jucători corespunzători categoriei de vârstă. În cazul folosirii unui jucător mai în vârstă echipa va fi amendata pecuniar cu 100 lei.
* Copii participanți care nu au fost legitimați prin emiterea în timp util a carnetelor de joc aferente din varii motive participă provizoriu în competiţie doar un singur turneu pe bază de pașaport sau carnet de elev cu fotografie avizat la zi de unitatea școlară, cu aviz medical provizoriu cu viză medicală valabilă pe perioada competiţiei si cu dreptul de joc validat de catre Comsia Competitii. Se acceptă adeverința medicală emisă de medicul de familie.
• Fiecare antrenor trebuie să dovedească vârsta jucătorului în cazul solicitării acestui lucru de către antrenorul echipei adverse sau de organizatori (certificat de naştere, paşaport, legitimaţie, carnet de elev cu poză, etc.).
La cererea părinţilor nu se face verificarea vârstei! 
• ”La începutul şi la sfârşitul meciului adversarii vor da mâna.”
REGULAMENTUL TERENULUI DE JOC
• ‐ Între şi lângă terenul de joc pot sta doar antrenorii şi rezervele, părinţii pot sta doar în afara terenului de joc;
• ‐ Antrenorii sunt obligaţi să-şi supravegheze jucătorii între jocuri, să-şi ţină într-un loc jucătorii şi să pregătească jocul următor;
• ‐ Echipele care se încălzesc nu trebuie sa deranjeze echipele care sunt deja în competiţie.
• ‐ Organizatorii şi participanţii să se străduie ca jocurile şi reprizele să înceapă şi să se
termine conform programării;
• ‐ Etapele sunt programate de principiu, cu începere la ora 08,00, în zilele de week-end și după amiaza, după ora 16,00 în partidele disputate în timpul săptămânii.  
− Zilele de joc sunt stabilite de către Comisia Competitii, după consultarea echipelor, tinandu-se cont si de perioada de vacantă a copiilor. Modificări ale programarii se pot efectua din principiu tinandu-se cont de acordul tuturor cluburi inscrise in competitie;
− In situatia in care exista divergente privind programarea, Comisia Competitii va decide programarea din oficiu.
• ‐ Partidele se vor disputa şi în condiţii meteo nefavorabile. În cazul în care cu mai multe zile înaintea etapei este evident că va fi vreme nefavorabilă, cu acordul Comisiei de Competiţii şi a echipelor participante se va stabili noi date de desfăşurare ale etapei respective; 
Această precizare se referă strict la situatiea programarii partidelor in aer liber, pe teren sintetic redus, iarba sau gazon si nu se gasesc solutii fiabile de a se programa etapa in săli de sport. 
PROCEDURA BRAVO
Ca urmare a implementării campaniei BRAVO, prin care FRF promovează Bucuria, Respectul,    Afecțiunea, Voința și Optimismul în relația cu tinerii sportivi, se introduce, în regulamentele de juniori U7 - U16, începând cu sezonul 2026 - 2027, următoarea procedură disciplinară referitoare la comportamentul neadecvat al spectatorilor / părinților participanți la jocuri:            
   În situația în care arbitrul jocului constată existența unui comportament neadecvat al spectatorilor / părinților participanți la jocurile de juniori din categoriile U7-U16, în interiorul stadionului /sălii / balonului, sau este informat asupra acestuia de către al patrulea oficial (dacă există) sau un alt oficial de joc, arbitrul va acționa după cum urmează:   
1. va opri meciul în conformitate cu dispozițiile Legii nr. 5 din Legile Jocului și va solicita efectuarea unor discuții directe între antrenorii celor două echipe și suporterii / părinții echipei pe care o conduc și, dacă este posibil, anunțuri prin stația de amplificare a stadionului prin care se va solicita încetarea de îndată a acestui comportament;
2. dacă după reluarea jocului, comportamentul neadecvat nu va înceta, arbitrul va suspenda jocul pentru 10 minute și va solicita jucătorilor să se retragă la vestiare. Pe durata suspendării, vor fi efectuate discuții directe între antrenorii celor două echipe și suporterii / părinții echipei pe care o conduc și, dacă este posibil, anunțuri prin stația de amplificare a stadionului prin care se va solicita încetarea de îndată a acestui comportament;
3. dacă după reluarea jocului, după suspendare, comportamentul neadecvat nu va înceta, arbitrul va fluiera sfârșitul jocului.
  Cu ocazia măsurilor menționate la alin. 1-3 de mai înainte, arbitrul poate fi asistat de observatorul de joc (dacă acesta a fost delegat) sau de un alt oficial de joc, pentru a stabili dacă comportamentul neadecvat a încetat.            
    Arbitrul va fluiera sfârșitul jocului numai dacă măsurile menționate la alin. 1-3 de mai înainte nu au condus la încetarea comportamentului neadecvat și numai după evaluarea impactului asupra securității jucătorilor și a spectatorilor ca urmare a sfârșitului prematur al jocului.        
       In categoria “comportament neadecvat” intră, fără a se rezuma doar la acestea, următoarele:      
- abuzarea verbală (jigniri, injurii etc.) sau lovirea / bruscarea propriilor copii,
- abuzarea verbală (jigniri, injurii etc.) sau lovirea / bruscarea staffului propriei echipe,
- abuzarea verbală (jigniri, injurii etc.) sau lovirea / bruscarea jucătorilor echipei adverse,
- abuzarea verbală (jigniri, injurii etc.) sau lovirea / bruscarea staffului  echipei adverse,
- contestarea permanentă a arbitrilor sau oficialilor de joc (dacă există),
 - lovirea / bruscarea acestora sau abuzarea verbala a acestora (jigniri, injurii etc.),
- intrarea în conflict cu alți spectatori / părinți (conflict verbal / fizic) etc.
      În cazul opririi definitive a jocului, echipa / echipele răspunzătoare va / vor fi sancționată / te cu pierderea jocului prin forfait (dacă jocul este într-o compeție cu rezultate și clasamente) și cu plata unei penalități de 2.000 lei la prima abatere. Începând cu a doua abatere de acest gen, penalitatea se dubleaza de fiecare dată.
COMPETENȚELE COMISIILOR AJF
Comisia Competiții AJF Caraș-Severin răspunde răspunde de organizarea Competiției  U19 Județean AJF Caraș-Severin, sezonul 2026 – 2027. 
Comisia Județeană a Arbitrilor răspunde de delegarea arbitrilor la etapele Competiției Campionatului U9 Județean AJF Caraș-Severin, sezonul 2026 – 2027.
Comisia de Disciplină și Etică a AJF Caraș-Severin judecă toate cazurile în care este încălcat Regulamentul Disciplinar și toate cauzele în care nu se respectă ROAF-AJF CS.
Comisia Judeteană a Arbitrilor răspunde de delegarea arbitrilor la etapele Competiției Campionatului U9 Județean (regională) sezonul 2026 – 2027.
Comisia de Disciplină și Etică a AJF Caraș-Severin judecă toate cazurile în care este încălcat Regulamentul Disciplinar și toate cauzele în care nu se respectă ROAF.
DISPOZIŢII ECONOMICE
Cheltuielile de masă și transport sunt suportate de fiecare club în parte pentru echipa proprie. De asemenea, indemnizațiile de arbitraj și observare sunt suportate de către echipele participante în competiție pentru fiecare joc în organizare proprie.
 DISPOZIŢII FINALE
Competiția U9 Județean se dispută în conformitate cu dispoziţiile prevăzute în ROAF-AJFCS . Situaţiile neprevăzute vor fi soluţionate într-o manieră definitivă și irevocabilă de Comisia de Disciplină și Etică a AJFCS. 
Dreptul de proprietate al AJF/FRF asupra competițiilor de juniori aparține AJF Caraș-Severin la nivel județean este proprietarul drepturilor de exploatare a competițiilor pe care le organizează. Toate jocurile organizate în cadrul competițiilor oficiale de juniori nu pot fi difuzate audiovizual (televiziune, telefonie mobilă, internet etc.) fără acordul AJFCS, după caz. Drepturile de exploatare a jocurilor din cadrul campionatelor oficiale nu se pot efectua fără consimțământul prealabil și expres al AJF Caraș-Severin.
Prezentul regulament se completează în mod corespunzător cu dispozițiile Regulamentului de Organizare a Activității Fotbalistice, Regulamentului Disciplinar, Regulamentului privind Statutul și Transferul Jucătorilor, Legilor Jocului pentru fotbal în 11 și a altor norme specifice activității competiționale, după caz.
NOTĂ: Datele de desfășurare a etapelor pot fi modificate în funcție de  examenele MEC și structura anului școlar 2026 – 2027. 
Dacă există omisiuni în acest regulament, organismele de luare a deciziei vor lua hotărârea în concordanță cu prevederile regulamentelor AJFCS/FRF în vigoare.  
COMISIA COMPETITII AJF Caraș-Severin 


